ddrg/super_eurlex huggingface dataset:
(6)

For at lette handelen med avlsdyr og de offentlige kontroller, som de kompetente myndigheder foretager, er det også nødvendigt at angive datoerne for, hvornår anerkendelsen blev meddelt eller tilbagekaldt, jf. bestemmelserne i artikel 64, stk. 4, i forordning (EU) 2016/1012, eller for, hvornår godkendelsen af et avlsprogram blev meddelt, suspenderet eller tilbagekaldt, i listen over anerkendte raceforeninger og avlsforetagender, jf. artikel 7 i samme forordning.
Jushi Group Co. Ltd, Jushi Group Chengdu Co. Ltd, Jushi Group Jiujiang Co. Ltd

Changzhou New Changhai Fiberglass Co. Ltd, Jiangsu Changhai Composite Materials Holding Co. Ltd, Changzhou Tianma Group Co. Ltd

0
(3)

For at sikre, at folke- og boligtællingsdataene fra medlemsstaterne er sammenlignelige, og for at kunne udarbejde pålidelige oversigter for hele EU bør alle medlemsstater anvende samme program.
(7)

Hvad angår beregningen af den samlede mængde WEEE, der er genereret i et givent år på en medlemsstats område, er det vigtigt, at medlemsstaterne anvender en fælles metode, der tager højde for de oplysninger om mængder af EEE, der er bragt i omsætning i hver medlemsstat i tidligere år, oplysninger om levetider for forskellige EEE afhængig af typen, det nationale markeds mætningsniveau og det faktum, at livscyklussen for EEE varierer fra medlemsstat til medlemsstat. Medlemsstaterne bør have adgang til et værktøj til beregning af WEEE baseret på denne metode, som allerede indeholder de nødvendige oplysninger og dermed kan tages direkte i brug. Medlemsstaterne bør få mulighed for at ajourføre de oplysninger om EEE, der er bragt i omsætning i tidligere år, og/eller de oplysninger om levetider, som værktøjet anvender, på grundlag af relevante data og dokumentation, der understøtter en sådan ajourføring.
(5)

Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 18. oktober 2016 (3), at præparatet af fumonisinesterase produceret af Komagataella pastoris (DSM 26643) under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet. Autoriteten konkluderede også, at det har kapacitet til at nedsætte fumonisiner i kontamineret foder til slagtekyllinger, slagtekalkuner og æglæggende høner. Denne konklusion kan udvides til at omfatte alle fuglearter. Autoriteten vurderer ikke, at der er behov for særlige krav om overvågning efter markedsføringen. Autoriteten har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
(2)

Ved skrivelse af 11. marts 2016 meddelte de franske myndigheder Kommissionen, at der i henhold til artikel 15, stk. 4, i forordning (EU) nr. 1151/2012 var fastsat en overgangsperiode frem til den 31. december 2016 for to erhvervsdrivende, der er etableret i Frankrig, og som opfylder betingelserne i samme artikel i medfør af bekendtgørelse af 17. februar 2016 om den beskyttede oprindelsesbetegnelse »Picodon«, der blev offentliggjort den 26. februar 2016 i den franske statstidende »Journal officiel de la République française«. I sammenhæng med den nationale indsigelsesprocedure havde to erhvervsdrivende gjort indsigelse mod kravet om anvendelse af rå mælk i fremstillingen af »Picodon«, idet de fremførte, at de ikke omgående var i stand til at overholde denne bestemmelse og havde brug for mere tid til at tilpasse deres produktionsanlæg. Disse erhvervsdrivende, som i mindst fem år forud ansøgningens indgivelse lovligt har markedsført »Picodon« med vedvarende anvendelse af betegnelsen, opfylder betingelserne i artikel 15, stk. 4, i forordning (EU) nr. 1151/2012. De blev derfor i denne henseende bevilget en overgangsperiode indtil den 31. december 2016. Der er tale om følgende erhvervsdrivende: Fromagerie du Vivarais, Les Pélissons, 07570 Désaignes; Eurial, rue Henri Barbusse, 26400 Crest.
(2)

Ved skrivelse af 18. februar 2016 meddelte de franske myndigheder Kommissionen, at der var fastsat en overgangsperiode i henhold til artikel 15, stk. 4, i forordning (EU) nr. 1151/2012 frem til den 31. december 2025 for tolv erhvervsdrivende, der er etableret i Frankrig, og som opfylder betingelserne i nævnte artikel i medfør af bekendtgørelse af 26. januar 2016 om godkendelse af produktspecifikationen for betegnelsen »Huile d'olive de Corse«/»Huile d'olive de Corse — Oliu di Corsica«, offentliggjort den 5. februar 2016 i Journal officiel de la République française (Frankrigs statstidende). Under den nationale indsigelsesprocedure havde disse erhvervsdrivende, som lovligt har markedsført »Huile d'olive de Corse«/»Huile d'olive de Corse — Oliu di Corsica« med vedvarende anvendelse af betegnelserne i mindst fem år forud for den dato, hvor ansøgningen blev indgivet, gjort indsigelse mod afskaffelsen af tidsplanen for omlægning vedrørende de olivensorter, der skal anvendes, og angivet, at de havde brug for tid til at tilpasse sammensætningen af deres frugtplantager. Der er tale om følgende erhvervsdrivende: EARL de Marquiliani, 20270 Aghione; Arthur Antolini, 11, lotissement Orabona, 20220 Monticello; Dominique Arrighi, 20290 Lucciana; Dominique Bichon, Le Regino, 20226 Speloncato; EARL Casa Rossa, Pianiccia, 20270 Tallone; William Delamare, Domaine de Valle, 20213 Querciolo; Roselyne Hubert, Pietra Macchja, 20279 Ville di Paraso; EARL Domaine de Torraccia, 20137 Lecci; Josette Lucciardi, Domaine de Pianiccione, 20270 Antisanti; Alfred Matt, plaine de Vallecalle, 20217 Saint-Florent; Jean-Luc Mozziconacci, Albaretto, 20240 Ghisonaccia; Jean-Louis Tommasini, 20225 Avapessa.
(4)

Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 6. december 2016 (2), at præparatet af Lactobacillus plantarum DSM 29024 under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet. Autoriteten konkluderede også, at det pågældende præparat har potentiale til at forbedre produktionen af ensilage fremstillet af materiale, som det er let eller moderat vanskeligt at ensilere ved bevaring af næringsstoffer. Autoriteten vurderer ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffer i foder, der blev forelagt af det ved forordning (EF) nr. 1831/2003 oprettede referencelaboratorium.
(4)

Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 19. oktober 2016 (2), at 3-fytase produceret af Komagataella pastoris (CECT 13094) på de foreslåede anvendelsesbetingelser ikke har skadelig virkning på dyrs eller menneskers sundhed eller på miljøet. Autoriteten konkluderede også, at tilsætningsstoffet potentielt kan være effektivt med hensyn til at forbedre tilgængeligheden af fytatfosfor i ernæring til målarterne. Autoriteten mener ikke, at der er behov for særlige krav om overvågning efter markedsføringen. Autoriteten har også gennemgået den rapport om metoden til analyse af fodertilsætningsstoffet i foder, der er blevet forelagt af det ved forordning (EF) nr. 1831/2003 oprettede referencelaboratorium.
(5)

Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 20. oktober 2016 (3), at præparatet af 6-fytase produceret af Trichoderma reesei (ATCC SD-6528) i fast form under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet, og at tilsætningsstoffet forbedrer tilgængeligheden af fytatfosfor hos målarterne. Autoriteten vurderer ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
(2)

Protokol 1 til aftalen vedrører definition af begrebet »produkter med oprindelsesstatus« og om metoderne for administrativt samarbejde. For en specifik vare, nemlig hvid tun (Thunnus alalunga), tilberedt eller konserveret, under HS-position 1604, fremstillet af hvid tun uden oprindelsesstatus under HS-position 0302 eller 0303, fastsætter den pågældende protokols artikel 43 en automatisk undtagelse fra protokollens oprindelsesregler inden for det årlige kontingent, der er tildelt Namibia. Det er derfor nødvendigt at fastsætte betingelser for anvendelsen af denne undtagelse på importerede varer fra Namibia.
(5)

Den Europæiske Fødevaresikkerhedsautoritet (i det følgende benævnt »autoriteten«) konkluderede i sine udtalelser af 11. september 2013 (4), 10. april 2014 (5), 9. september 2014 (6), 29. januar 2015 (7), 10. september 2015 (8), 1. december 2015 (9), 25. januar 2017 (10) og 25. januar 2017 (11) at L-tryptophan produceret af Escherichia coli KCCM 11132P, Escherichia coli DSM 25084, Escherichia coli FERM BP-11200, Escherichia coli FERM BP-11354, Escherichia coli CGMCC 7.59 eller Escherichia coli CGMCC 3667 på de foreslåede anvendelsesbetingelser ikke har negative virkninger på dyrs eller menneskers sundhed eller på miljøet, og at stoffet betragtes som en effektiv kilde til aminosyren tryptophan i foder; den ansøger, der anmodede om godkendelse af L-tryptophan produceret af Escherichia coli DSM 25084, fremlagde dokumentation for, at indholdet af endotoksiner i tilsætningsstoffet efter en ændring af fremstillingsprocessen var reduceret til et acceptabelt niveau; for at være fuldt effektivt i drøvtyggere bør det supplerende L-tryptophan beskyttes mod nedbrydning i vommen. Autoriteten vurderer ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
(4)

Udkastet til vurderingsrapporten blev behandlet af medlemsstaterne og autoriteten. Autoriteten forelagde sin konklusion af vurderingen af pesticidrisikoen ved aktivstoffet orthosulfamuron (5) for Kommissionen den 3. september 2013. Autoriteten konkluderede, at de tilgængelige oplysninger vedrørende arten af restkoncentrationer i primærafgrøder og efterfølgende afgrøder i kombination med manglende toksikologiske oplysninger og manglende vurdering af indtaget af en række plantemetabolitter ikke gør det muligt at afslutte vurderingen af risikoen for forbrugerne. Desuden kunne risikovurderingen vedrørende jordbundsorganismer og vandorganismer ikke afsluttes. Autoriteten gav desuden udtryk for betænkeligheder vedrørende en række metabolitter, og vurderingen af eksponeringen for grundvand kunne derfor ikke afsluttes.
(72)

Den målfortjeneste, der blev anvendt i denne sag, og som Kommissionen anså for at være den mest hensigtsmæssige, er i denne forbindelse baseret på de tal, der faktisk blev opnået i 2012 (som er inden for den betragtede periode) af EU-producenterne for en meget ens vare, der i vid udstrækning er fremstillet ved at anvende de samme faciliteter som ved fremstilling af den pågældende vare i denne undersøgelse. Det skal også bemærkes, at i klagen anmodede Eurofer om at få fastsat en målfortjeneste på 9,9 %, hvilket blev anvendt i en undersøgelse af valsetråd, som er en vare, der ligner den pågældende vare endnu mindre end HFP rebars. Desuden er formålet med fastsættelsen af skadesmargenen at fjerne den del af skaden, der er forårsaget af dumpingimporten, men ikke af andre faktorer, som f.eks. den økonomiske krise. Mens fortjenesten på 1,3 %, som var den eneste fortjeneste, som EU-erhvervsgrenen opnåede i den betragtede periode (10), blev anset for ikke at være hensigtsmæssig på grund af virkningerne af momssvigordningen, forekommer det mere overensstemmende at anvende en fortjenstmargen, som blev opnået af erhvervsgrenen i samme periode, som blev verificeret og fundet hensigtsmæssig for en meget lignende vare i en antidumpingsag med primært overlappende perioder. EU-erhvervsgrenens anmodning afvises derfor.
(4)

Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 12. juli 2016 (2), at præparatet af Lactococcus lactis PCM B/00039, Carnobacterium divergens PCM KKP 2012p, Lactobacillus casei PCM B/00080, Lactobacillus plantarum PCM B/00081 og Saccharomyces cerevisiae PCM KKP 2059p under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet, og at det potentielt kan forbedre de zootekniske egenskaber hos slagtekyllinger. Autoriteten vurderer ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
(4)

Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 13. juli 2016 (3), at lecithiner under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet. Autoriteten konkluderede desuden, at præparatet betragtes som effektivt til anvendelse i foder som emulgatorer. Autoriteten vurderer ikke, at der er behov for særlige krav om overvågning efter markedsføringen. Autoriteten har også gennemgået den rapport om metoder til analyse af fodertilsætningsstoffet, der blev forelagt af det ved forordning (EF) nr. 1831/2003 oprettede referencelaboratorium.
En vare (en såkaldt skammel til badekar), der måler ca. 41 × 31 × 14 cm, bestående af en overflade af plastik, som hviler på fire ben af aluminium. Hvert ben er forneden forsynet med en dupsko, dvs. en skridsikker hætte fremstillet af gummi. Varen præsenteres som en skammel til at hjælpe personer med at komme ind og ud af et badekar. Se billede (*1)

9403 20 80
(3)

Kap Verde forklarer i anmodningen om undtagelse, at landets fiskerflåde i øjeblikket lander små mængder tunfisk i egne farvande, og at den fiskerflåde, der er til rådighed til fiskeri uden for landets territorialfarvande, er begrænset, medmindre der indrømmes en undtagelse. Endvidere er tunfangstsæsonen begrænset til fire måneder om året. Dermed reduceres mulighederne for at fange tunfisk med oprindelsesstatus. Et andet vigtigt element er, at Kap Verde for nylig har udviklet sin havneinfrastruktur. Som følge heraf kan der nu tages imod større mængder tunfisk, hvilket giver tunfiskeindustrien mulighed for at vokse. Endelig fremhæves i anmodningen de problemer, som Kap Verde står over for som følge af forsinkelser i ikrafttrædelsen af den nye økonomiske partnerskabsaftale (»ØPA«) mellem EU og Vestafrika, som blev paraferet den 30. juni 2014. Det understreges også, at Kap Verde har behov for undtagelse fra reglerne om præferenceoprindelse for at kompensere for det forhold, at det endnu ikke er muligt at gøre brug af kumulationsreglerne under ØPA'en.
(1)

Kap Verde er omfattet af det gennerelle præferencearrangement, der i Europa-Parlamentets og Rådets forordning (EU) nr. 978/2012 (2) omtales som GSP. Ved Kommissionens gennemførelsesforordning (EU) nr. 439/2011 (3) blev Kap Verde indrømmet en undtagelse fra de oprindelsesregler, der er fastsat i Kommissionens forordning (EØF) nr. 2454/93 (4), hvad angår definitionen af begrebet »varer med oprindelsesstatus«, som anvendes under GSP. Undtagelsen var for en årlig mængde på 2 500 ton tilberedte eller konserverede makrelfileter og 875 ton tilberedte eller konserverede fileter af fregattun eller fregatmakrel. Ifølge undtagelsen og inden for disse mængder ansås disse produkter til trods for at være fremstillet i Kap Verde af fisk uden oprindelsesstatus for at have oprindelse i Kap Verde. Undtagelsen blev forlænget to gange og udløb den 31. december 2016.
(2)

Den europæiske produktstandard EN 15101-1 for in situ-fremstillede løsfyldsprodukter af cellulose til termisk isolering indeholder klassificeringer af ydeevnen med hensyn til to af produkternes væsentlige egenskaber i form af sætningsgrad ved horisontale anvendelser, lofter og gulve, samt korttidsvandabsorption. Disse klassificeringer udgør et skridt fremad i konsolideringen af det indre marked for de pågældende produkter.
Et produkt i form af et brunligt, uklart ekstrakt af vaniljestænger (som indeholder vand og 35 % alkohol som opløsningsmidler), hvortil der er tilsat 5 vægtprocent sukker. Produktet har en intens vaniljearoma og en markant smag af alkohol og sukker. Produktet er emballeret på flasker til detailsalg indeholdende 100 ml. og anvendes til at forbedre madretters smag.

2103 90 90
(1)

For at forbedre gennemsigtigheden på markeder for råvarederivater, emissionskvoter og derivater deraf bør markedsoperatører og investeringsselskaber, der driver en markedsplads, hvor disse finansielle instrumenter handles, offentliggøre en ugentlig rapport, der viser det samlede antal personer, der besidder kontrakten, og den samlede åbne position for hvert råvarederivat, hver emissionskvote eller hvert derivat deraf, der overskrider tærsklerne Kommissionens delegerede forordning (EU) 2017/591 (2) for så vidt angår reguleringsmæssige tekniske standarder for anvendelse af positionslofter på råvarederivater, og videreformidle denne rapport til Den Europæiske Værdipapir- og Markedstilsynsmyndighed (ESMA).
(181)

Hvis priserne på den kinesiske import under IPP med en toldafgift oveni kan betragtes som et muligt benchmark for EU-erhvervsgrenens fremtidige salgspriser efter ophævelse af foranstaltningerne, vil EU-erhvervsgrenen ikke længere være fortjenstgivende, men vil blot få dækket sine udgifter ind, hvilket ikke er bæredygtigt. Dette scenario er faktisk et konservativt estimat, eftersom de kinesiske eksporterende producenter sandsynligvis vil sælge på EU-markedet til priser, som er endnu lavere end dette benchmark, på grundlag af de kinesiske priser, der er observeret i andre tredjelande. De ville have et incitament til at gøre dette for at reducere deres lagre af råstoffer, som forklaret i betragtning 79. I så fald vil EU-erhvervsgrenen være nødt til at fortsætte med at sænke deres salgspriser, hvilket vil medføre, at den normale aktivitet vil blive tabsgivende inden for kort tid (1-2 år). Desuden skal det bemærkes, at den undersøgte vare er kendetegnet ved store udsving i fortjenstmargenen. Som det fremgår af tabel 17, faldt EU-erhvervsgrenens rentabilitet med 5,2 procentpoint i løbet af kun to år (mellem 2013 og den fornyede undersøgelsesperiode).
(4)

Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 30. april 2015 (2), at præparatet af myresyre under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet. Autoriteten konkluderede også, at præparatet er effektivt til hindring eller reducering af antallet af bakterielle patogener i fodermidler og foderblandinger. Autoriteten vurderer ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffer i foder, der blev forelagt af det ved forordning (EF) nr. 1831/2003 oprettede referencelaboratorium.
En brystholder af trikotage (61 % nylon, 20 % elastan, 12 % bomuld, 7 % viskose), med justerbare brede, polstrede skulderstropper, der er placeret ud for midten af brysterne, med formede skåle og elastik på indersiden af underdelen. Der er et broderet motiv på skulderstropperne og skålene og en dekorativ sløjfe midt på forsiden. Varen lukkes ved hjælp af en justerbar lukning med hægter og maller. Brystholderen har foring i skålen, der har åbninger i siden til at indsætte polstring med henblik på forøgelse af bryststørrelsen (kosmetiske formål) eller brystproteser efter en mastektomi. Se billeder (*1).

6212 10 90
Et rektangulært elektrisk apparat (en såkaldt »videokonverter«), som måler ca. 17 × 14 × 4 cm. Apparatet har følgende stik: — et SDI-stik (Serial Digital Interface) — et HDMI-stik (High-Definition Multimedia Interface) — et RJ-45-stik — et strømstik Apparatet er udformet til at konvertere videosignaler fra SDI-format til HDMI-format. RJ-45-stikket har til formål at forbinde apparatet til Ethernettet udelukkende med henblik på at hente softwareopdateringer og for at få den nødvendige strøm til de pågældende softwareopdateringer (strøm via Ethernet).

8543 70 90
Et kompakt batteridrevet apparat til fingerspidsen (et såkaldt »pulsoximeter«), der kombinerer en elektronisk processor, et par lysemitterende dioder (LED), fotodiode og LED-display (med forskellige visningsmuligheder) i én enhed. Det er desuden udstyret med batteriindikator og alarmfunktion ved for høj eller for lav puls eller iltmætning. Apparatet sættes på fingerspidsen. Det anvendes som en ikkeinvasiv metode til overvågning af iltmætning i blodet og pulsmåling ved hjælp af optisk stråling. Når apparatet sættes på fingeren, sender dioderne lys med to forskellige bølgelængder gennem fingeren til fotodioden. Den måler den skiftende absorbans ved de pågældende bølgelængder, hvorefter iltmætning og hjertefrekvens bestemmes/beregnes. Det kan anvendes til medicinsk brug og i forsknings-, sports- og erhvervsøjemed osv. (f.eks. i iltkamre, ved bjergbestigning under ekstreme forhold med lavt atmosfærisk tryk, til dykning og af piloter, brandfolk, astronauter osv.). Se billede (*1).

9018 19 10
En vare i form af en kugle (en såkaldt »paintball«) med en hård gelatineskal, som indeholder vandbaseret maling. Varen er udformet til at bruges som projektil i et paintballgevær (et luftgevær med en udgangshastighed ved dysens munding på 91 meter pr. sekund) til holdspillet »paintball«. Se billeder (*1).

9306 90 90
Artiklen (et såkaldt »ratovertræk«) består af plast (polyvinylchlorid (PVC)) og har en cirkulær form med en diameter på 38 cm. Artiklen er beregnet til at dække rattet i et motorkøretøj for at forbedre dets udseende, for at beskyttet rattet mod sved og slid som følge af dets anvendelse og for at beskytte førerens hænder mod stærk varme og kulde. Se billedet (*1).

3926 90 97
(6)

ESMA har hverken foretaget åbne offentlige høringer om det udkast til gennemførelsesmæssige tekniske standarder, som ligger til grund for denne forordning, eller analyseret de potentielle omkostninger og fordele for de relevante kompetente myndigheder ved at indføre standardskemaer og -procedurer, da dette ville være urimeligt i forhold til skemaernes og procedurernes anvendelsesområde og virkning, idet adressaterne for de gennemførelsesmæssige tekniske standarder kun omfatter de nationale kompetente myndigheder i medlemsstaterne og ikke markedsdeltagere.
(2)

Ved skrivelse af 23. november 2015 meddelte de franske myndigheder Kommissionen, at der var fastsat en overgangsperiode i henhold til artikel 15, stk. 4, i forordning (EU) nr. 1151/2012 frem til den 31. december 2017 for en erhvervsdrivende, der er etableret i Frankrig, og som opfylder betingelserne i nævnte artikel i medfør af bekendtgørelse af 29. oktober 2015 om godkendelse af produktspecifikationen for betegnelsen »Emmental de Savoie«, der blev offentliggjort den 7. november 2015 i den franske statstidende Journal officiel de la République française. Under den nationale indsigelsesprocedure gjorde den pågældende erhvervsdrivende, der i en sammenhængende periode på mindst 5 år forud for indgivelsen af ansøgningen har markedsført »Emmental de Savoie«, indsigelse mod, at mindst 50 % af malkekøernes basisfoder skal udgøres af grønt grovfoder mindst 150 dage om året med angivelse af, at det kræver tid at tilpasse bedriften. Det drejer sig om GAEC Le Seysselan, Vallod, 74910 SEYSSEL.
(3)

For at gøre det muligt for de kompetente myndigheder at vurdere, om ændringer af ledelsesorganet for udbyderen af dataindberetningstjenester kan være til fare for en effektiv, sund og forsigtig forvaltning af udbyderen af dataindberetningstjenester, og at tage passende hensyn til kundernes interesser og markedets integritet, bør der fastsættes klare tidsfrister for indberetning af oplysninger om disse ændringer.
(4)

For at sikre foranstaltningens effektivitet bør denne forordning træde i kraft på dagen for offentliggørelsen i Den Europæiske Unions Tidende —